**Obveza o varovanju zaupnih podatkov**

**družbe LUKA KOPER, d.d., Vojkovo nabrežje 38, 6000 Koper - Capodistria**

Predmet**: Zagotavljanje zaupnosti podatkov**

S podpisom te obveze se **................ .......** , ............., ........., matična št.: ........... (v nadaljevanju »prejemna stranka«) obvezuje, da bo z zaupnimi podatki, ki se nanašajo na družbo LUKA KOPER, d.d., njene zaposlene, njeno poslovanje in ji bodo posredovani ali bo z njimi kakorkoli seznanjena, ravnala v skladu s pogoji, navedenimi v nadaljevanju.

Za namen te obveze pojem »zaupni podatki« pomeni v pisni ali ustni ali drugi obliki ali na kateremkoli mediju oz. nosilcu prejete zaupne podatke, ki so zaupani kot "zaupni podatki" (podatki poslovne, tehnične, komercialne, znanstvene, operativne, administrativne, finančne, tržne, ekonomske narave ali podatki v zvezi z intelektualno lastnino, osebnimi podatki, itd.), ki se nanašajo na družbo LUKA KOPER, d.d., njene zaposlene, njeno poslovanje. Kot zaupni podatki veljajo tudi tisti podatki, ki niso označeni izrecno kot zaupni ali niso označeni z oznako, ki kaže na zaupnost teh podatkov, a je očitno, da bi nastala občutna škoda, če bi zanje izvedela nepooblaščena oseba ali če iz veljavne zakonodaje izhaja, da bi bila z razkritjem ali nezakonitim upravljanjem podatkov kršena veljavna zakonodaja.

1. Vse zaupne podatke bomo obravnavali kot strogo zasebne in zaupne ter sprejeli vse ukrepe (vključno vendar ne omejeno na ukrepe iz te obveze), ki so potrebni za ohranitev zaupnosti.
2. Zaupne podatke bomo uporabljali zgolj za namene priprave ne zavezujoče tehnične rešitve postavitve zasebnega 5G SA mobilnega omrežja za pokrivanje zunanjih delovnih površin z mobilnim signalom za zagotavljanje kritičnih storitev z uporabo tehnologije 5G, ki vključuje tudi finančno oceno in za nobene druge namene.
3. Zaupnih podatkov ne bomo razkrili tretji osebi, bodisi fizični osebi, podjetju, družbi, združenju ali kateremukoli drugemu subjektu iz kakršnegakoli razloga ali namena, z izjemo primerov, ki jih navaja četrta točka te obveze.
4. Zaupnih podatkov ne bomo – niti posredno niti neposredno – razkrili nobeni drugi stranki, razen sodelavcem, ki jih potrebujejo za svoje delo ali morajo biti seznanjeni z zaupnimi podatki zaradi izvedbe posla, oz. le v obsegu, ki ga zahteva veljavna zakonodaja ali pristojni organi, pri čemer bomo o kakršnikoli morebitni zahtevi takoj obvestili Luko Koper d.d., sicer smo ji odgovorni za nastalo škodo.
5. Vsaka oseba, ki bo prejela oziroma prišla v stik z zaupnimi podatki, bo obveščena o dolžnosti skrbnega varovanja le-teh in o posledicah morebitnih kršitev.
6. Vse zaupne informacije so last stranke, ki jih posreduje in prejemna stranka na teh informacijah ne pridobi nobenih pravic v zvezi s posredovanimi zaupnimi informacijami.
7. Prejemna stranka zagotavlja varstvo osebnih podatkov v skladu z Zakonom o varstvu osebnih podatkov in drugimi predpisi, ki urejajo področje varstva osebnih podatkov.
8. Ta obveza velja še 5 let od dneva zaključka predmeta oz. posla, na podlagi katerega oz. v zvezi s katerim so bili zaupni podatki posredovani.
9. V primeru kršitve zaupnosti podatkov ali drugim protipravnim razkritjem poslovne skrivnosti izjavljamo, da smo Luki Koper d.d. odgovorni za nastalo škodo. V primeru, da višine škode ne bi bilo mogoče natančno ugotoviti ali bi bilo ugotavljanje le-te povezano z nesorazmerno visokimi stroški, se le-ta opredeli v višini pavšalne odškodnine 50.000,00 EUR, in sicer za vsako posamezno kršitev prejemne stranke.
10. Ta obveza je sestavljena in se presoja v skladu s slovenskim pravom, za morebitne spore je pristojno sodišče v Kopru z uporabo slovenskega prava.

\_\_\_\_\_\_\_\_\_, dne \_\_\_\_\_\_\_\_\_

(Kraj, datum)

**Prejemna stranka:**

**.....................................**

\_\_\_\_\_\_\_\_\_\_\_\_\_\_\_\_\_\_\_

(Ime, priimek pooblaščenca prejemne stranke za podpis obveze)

\_\_\_\_\_\_\_\_\_\_\_\_\_\_\_\_\_\_\_

(Podpis)